Mikee Villanueva

Si Mikee Villanueva ay isang dating artista mula sa Pilipinas na gumanap sa mga sa pelikulang Pilipino noong dekada 1990. Unang nakilala sa buong bansa bilang bida sa isang napakatagumpay na patalastas ng Jollibee, naging miyembro siya ng palabas na nakatuon sa kabataan na That's Entertainment at sa kalaunan ay naging isa sa mga pangunahing aktres ng OctoArts Films.

 Karera 
Nagsimula ang karera ni Villanueva bilang isang modelo sa mga patalastas. Ang kanyang malaking break o oportunidad ay dumating noong 1991 nang bumida siya sa tanyag na patalastas ng Jollibee na pinamagatang "Ligaw." Sa nasabing komersyal, gumanap siya bilang isang dalagang nililigawan ng isang binata (si Ramil Tolentino) sa ilalim ng mapagbantay na mata ng kanyang istriktong ama. Ang tagumpay ng patalastas na "Ligaw" ang nagsilbing pintuan niya patungo sa mundo ng showbis.

Matapos ang tagumpay sa paglabas sa patalastas, kinuha siya ni German "Kuya Germs" Moreno para sa That's Entertainment bilang bahagi ng "Thursday Group" (Pangkat Pang-Huwebes). Sa kanyang panahon sa showbis, siya ay pinamahalaan ng batikang tagapamahala ng talento at kolumnistang panlibangan na si Aster Amoyo. Sa ilalim ng paggabay ni Amoyo at bilang bituing nakakontrata ng OctoArts Films, si Villanueva ay naging isa sa mga pinakasikat na pangunahing bidang babae noong kalagitnaan ng dekada 1990.

Bumida siya kasama ang batikang aktres na si Vilma Santos sa Dahil Mahal Kita: The Dolzura Cortez Story (1993), Nakasama siya sa isa pang biopic (o pelikulang talambuhay) na Estribo Gang: The Jinggoy Sese Story (1992) kung saan bida sina Jeric Raval, Francis Magalona, at ang kanyang pinsan na si Anjo Yllana. Bumida din siya sa Askal (1997) kasama si John Regala, at siya ang pangunhing artista sa Code Name: Palaban (1997).

 Personal na buhay 
Si Mikee ay nagmula sa isang pamilyang kilala sa industriya ng paglilibang at may lahing Kastila. Konektado siya sa pamilyang Garchitorena na kilala sa rehiyon ng Bikol. Siya ay pinsan ng mga tanyag na personalidad sa showbis na sina Anjo Yllana, Jomari Yllana, at Ryan Yllana, gayundin ng dating artista at mang-aawit na si Jaime Garchitorena.

Noong huling bahagi ng dekada 1990, nagpasya si Villanueva na iwanan ang showbix upang manirahan sa Estados Unidos. Noong 2000, pinakasalan niya si Chris Cadiz, isang Pilipino-Amerikano. Una silang nanirahan sa Los Angeles at sa kalaunan ay lumipat sa Las Vegas, Nevada. Siya at ang kanyang asawa ay may tatlong anak. Noong 2015, ayon sa dati nitong tagamahala na si Aster Amoyo, nahiwalay umano na ito sa kanyang asawa.

Sa Estados Unidos, si Mikee ay naging isa sertipikadong paralegal at tagapamahala ng ari-arian.

 Pilmograpiya 

 Pelikula 
TaonPamagatGinampananMga pananda1990Petrang Kabayo 2: Anong ganda mo! Mukha kang kabayoAmyKrinedito bilang Micki Villanueva1990Titser's Enemi No. 1GinnyKrinedito bilang Michelle Villanueva1990Rocky n Rolly: Suntok sabay takboJane1990Wooly Booly 2: Ang titser kong alien1992Estribo Gang: The Jinggoy Sese StoryGina1992Working StudentsMadelyn1992Ano ba 'yan?Candy1993Dahil Mahal Kita: The Dolzura Cortez StoryNanette1993Mama's Boys (Mga Praning-ning)Mikee1994Maestro Toribio: SentensyadorLiza1994Mayor Cesar ClimacoSally1994Silya ElektrikaNenita1994Bawal na GamotLeni1994Laglag Barya Gang1994Capt. Jack Nayra: Alas ng Makati Police1995Capt. Manuel Servo: RebeldeKa Elsa1996Tirad Pass: The Story of Gen. Gregorio del PilarDolores Josefa1997Angel de JesusGigi Cortez1997Julieta: Huwag Kang TuksoJulietaPangunahing bida1997Codename: PalabanPangunahing bida1997AskalCynthia1999Kumakasa, lumalabanDivine

Telebisyon
TaonPamagatGinampananMga pananda1990That's EntertainmentKanyang sarili1995Calvento FilesJeannie S. Jacinto1 episodyo — "Litam-Jarcia Double Murder Case"1996Mia GraciaLeah5 episodyo1996-1997Maalaala Mo KayaIba't ibang pagganap2 episodyo

 Mga sanggunian 

Kategorya:Mga artista mula sa Pilipinas